**Lisa 3**

**Tehniline kirjeldus**

**Töö** Nursipalu harjutusvälja väike-konnakotkaste ja merikotkaste telemeetriline uuring

**Objekt** Nursipalu harjutusväli

**Tellija** Riigi Kaitseinvesteeringute Keskus

1. **Eesmärk**

Töö eesmärgiks on Nursipalu harjutusväljal pesitsevate Kaagu ja Laossaare väike-konnakotkaste ja Kerretu merikotkaste telemeetrilise uuringu läbi viimine, et teada saada, kas ja kuidas harjutusväljal toimuv tegevus nimetatud linde mõjutab. Uuringus tuleb anda hinnang, kas harjutusväljadelt lähtuvate häiringute mõjud on lühi- või pikaajalised ning kui olulise mõjuga on tegemist.

1. **Nõuded töö tegemisele ja sisule**
   1. Töö aluseks (sh vajalike tehnikavahendite nõuete aluseks) on metoodika „Kaitseväe harjutusväljadel (Keskpolügoon, Nursipalu ja Kikepera) ning nende lähedal pesitsevate kotkaste ja metsiste telemeetrilise seire metoodikate koostamine (Kotkaklubi, Renno Nellis, 2020, lisa 1)“ (edaspidi metoodika);
      1. Põhjendatud juhul võib pooltevahelisel kokkuleppel töö läbi viimiseks kasutada muid tehnikaid ja viise kui on välja toodud töö aluseks olevas metoodikas (nt kotkaste püüdmiseks).
   2. Kinni püüda ja saatjatega tuleb varustada Kaagu ja Laossaare väike-konnakotkad ja Kerretu merikotkad. Töö eesmärgiks on kinni püüda kuni 6 kotka vanalindu.
      1. Kotkaste püüdmisel võetakse maksmise aluseks olevaks ühikuks hooaeg ja hooaja eest makstakse hooaja lõpus:
         1. Väike-konnakotkaste püüdmiste eest septembris;
         2. Merikotkaste püüdmiste eest märtsis.
         3. Juhul kui ühel hooajal püütakse samalt söödalt kinni rohkem kui üks lind, siis maksmisele kuulub ühe hooaja eest makstav summa.
      2. Väike-konnakotkaste püügiga alustatakse hiljemalt 2024 suvel ja merikotkaste püügiga 2024 talvel. Esimesel püügihooajal püütakse kotkaid kõigi kolme pesa juurest. Teise püügihooaja eel lepitakse kokku, milliste pesade juurest kotkaid püütakse.
      3. Lindude püüdmist tõendatakse fotode või mõne muu viisiga, millega on kergesti tuvastatav püüdmise aeg ja koht. Püügihooaja lõpus esitatakse lühike vahearuanne, kus kokkuvõte püügitegevustest (nt mitmel päeval linde püüti, mitu lindu kätte saadi) ja tulemustest.
   3. Töö täpne ajakava ja metoodika kooskõlastatakse tellijaga enne töödega alustamist, selleks korraldab töövõtja töökoosoleku (sh protokollib selle). Koosolekud toimuvad tellija juures aadressil Järve 34a, Tallinn või läbi veebi.
   4. Tutvuda registrite ja uuringuaruannetega objektidel pesitsevate linnuliikide, mõjutatava keskkonna kohta (liikide kaitsekorralduskavad, keskkonnamõju hindamised jm asjakohased dokumendid) ning Kaitseväe tegevusega.
      1. Töö tegemiseks vajalikud materjalid, mis on Riigi Kaitseinvesteeringute Keskusel olemas (KSH-d, KHM-d, Natura hindamine, hüvitusmeetmete kava jms), antakse soovi korral töövõtjale. Välistest registritest ja muudest andmekogudest pärinevad andmed tuleb töö tegijal ise hankida.
   5. Nursipalu harjutusväljal ja selle ohualadel liikumine tuleb töövõtjal kooskõlastada tellijaga. Töövõtja peab arvestama, et aladel liikumine võib sõltuda väljaõppegraafikutest harjutusväljadel.
   6. Saadud andmete põhjal tuleb koostada kompleksne uuringuaruanne, mis peab sisaldama seostatud analüüsi varasemate riikliku seire andmetega ning ka vähemalt vastuseid küsimustele, mis on välja toodud metoodika peatükis 6.
   7. Töövõtja peab garanteerima tööde vastavuse seadustele, sh taotlema tööde läbi viimiseks vajalikud load.
   8. Esimene töökoosolek tehakse 7 tööpäeva jooksul pärast lepingu sõlmimist. Edasised töökoosolekud lepitakse kokku jooksvalt vastavalt Tellija või Töövõtja vajadusele.
2. **Tähtajad ja töö eest tasumine**
   * 1. I etapp – kotkaste vanalindude püüdmine, mis kestab kaks hooaega. Etapi lõpptähtaeg märts 2026.
     2. II etapp – kotkaste liikumiste ruumiandmete kogumine vähemalt ühe aasta jooksul. Etapi lõpptähtaeg juuni 2027
     3. III etapp – andmete analüüs ja uuringuaruande koostamine. Tähtaeg 15.12.2027.
   1. Töövõtjale makstakse tööde eest töövõtja esitavate aktide ja arvete alusel, mille aluseks on tööde maksumuse tabel (lisa 2).

Tellija kooskõlastatud töö uuringuaruande lõppversioon peab olema valmis ja tellijale üle antud kõige hiljem **01.12.2027.** Töövõtja peab lõpliku versiooni esitama tellijale kooskõlastamiseks **vähemalt kaks nädalat enne lõpptähtaega ehk hiljemalt 15.12.2027.**

1. **Nõuded töö teostajale**
   1. Linnustiku seire ja inventuuri läbiviimiseks erialase kompetentsi ja teadmiste olemasolu.
   2. Töö teostaja peab omama vähemalt kolme sarnase töö tegemise kogemust viimase viie aasta jooksul. Sarnane töö on linnustiku seire ja inventuur, sh mere- ja rannikulindude seire.
2. **Tellijale antavad materjalid**

Tehnilisele kirjeldusele ja metoodikale vastav uuringuaruanne koos lisadega tuleb esitada tellijale elektrooniliselt allkirjastatuna (pdf- ja doc-vormingus, tabelandmed xls-vormingus ja kaardiandmed shp-vormingus, fotod pdf- või jpg-vormingus).